Carołina del Nord North Carolina 01-07-2010 carołiniani del nord , Ła Karołina de el Nord ła ze un stato de i Stati Unii de ła Amèrika orientałi. Ła konfina a sud ko ła Karolina de el Sud, a sudovest ko la Jòrja, a òvest ko el Tènisì e a nord ko ła Virjinia. Ła ze bañada a est da el Osèano Atlàntego nordosidental. Inte el teritòrio łe se połe rekoñóser tre zone morfołòzege difarenti: na łarga fasa de pianura kostiera pałudoza a est, na granda fasa de kołine inte el sentro, i primi riłievi de i Monti Apałaki verso òvest. I fiumi prinsipałi i ze el Nus e Tar. El klima el ze in bona parte ùmido subtropegałe , solké a el nordovest el pasa a ùmido kontinentałe ko istà kalda . Łe foreste łe ze tanto estendeste. Ła kavedałe de el Stato ła ze ła sità de Rałì e ła sità pi' granda ła ze Šarlàt. El Stato el ze rapresentà a ła Kamera de ii Raprezentanti da 13 deputai. Manko de el 25% de el teritorio el ze kultivà, prinsipalmente a sereałi, soia, verdure, fruti, tabako, koton. I ze difondesti el arlevamento de bovini, suini, ovini e ekuini e ła peska. Se desfruta de łe grande risorse minerarie de mika, talko, tungsten, oro, fero, rame e staño. Łe industrie łe ze belké vansae, in partikołar kełe tèsiłi, metalmekànege, siderùrzege e tipogràfege. Ła rikesa de risorse, produsion e ła òtima rete de komunicasion łe rende łi tràfegi komersiałi tanto ativi, inte el partegołar par koton e tabako.